

 **REPUBLIKA HRVATSKA**

**VA RAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 810-01/19-01/6**

**URBROJ: 2186/03-02-19-1**

**Cestica, 16.11.2019.**

Temeljem članka 17. stavka 1. Zakona o sustavu civilne zaštite („Narodne novine“ broj 82/15, 118/18), članka 54. Pravilnika o nositeljima, sadržaju i postupcima izrade planskih dokumenta u civilnoj zaštiti te načinu informiranja javnosti u postupku njihovog donošenja („Narodne novine“ broj 49/17) i članka 30. Statuta Općine Cestica („Službeni vjesnik Varaždinske županije“ broj 17/18), Općinsko vijeće Općine Cestica na 15. sjednici održanoj dana 16. studenog 2019. godine, donosi

**SMJERNICE**

**za organizaciju i razvoj sustava civilne zaštite Općine Cestica za razdoblje od 2020. do 2023. godine**

# UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Općina Cestica dužna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“ broj 82/15, 118/18) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te **smjernice za organizaciju i razvoj sustava** koje se razmatraju i usvajaju svake četiri godine.

Smjernice za organizaciju i razvoj sustava civilne zaštite Općine Cestica izrađuju se na temelju Godišnje analize stanja sustava civilne zaštite.

# CILJ DONOŠENJA SMJERNICA

Smjernice za organizaciju i razvoj sustava civilne zaštite donose se u cilju definiranja pojedinačnih ciljeva, sveukupnog cilja, konkretnih koraka u području civilne zaštite, potrebnih mjera poradi kojih se ti koraci utvrđuju prioritetnim u sustavu civilne zaštite za rok od 4 godine te planiranje osiguranja financijskih sredstava potrebnih za ostvarivanje prioritetnih razvojnih ciljeva sustava civilne zaštite u razdoblju od 4 godine i to na svim subpodručjima civilne zaštite.

Smjernicama se na temelju Procjene rizika od velikih nesreća za Općinu Cestica („Službeni vjesnik Varaždinske županije“ broj 42/19), utvrđuju prioritetne preventivne mjere, dinamika i način njihovog provođenja kao i javne politike upravljanja rizicima, tj. smanjivanja ranjivosti kategorija društvenih vrijednosti (život i zdravlje ljudi, gospodarstvo te društvena stabilnost i politika) koje su na području Općine Cestica izložene utjecajima prijetnji s nositeljima njihovog provođenja.

Na temelju utvrđenih slabosti postojećih kapaciteta sustava civilne zaštite Smjernicama se utvrđuje način uspostavljanja kapaciteta za primanje kao i za postupanje po informacijama ranog upozoravanja i razvijanju rješenja na jačanju svijesti za postupanje u velikim nesrećama.

Smjernicama se usmjerava razvoj kapaciteta operativnih snaga sustava civilne zaštite, odnosno temeljnih operativnih kapaciteta (operativne snage vatrogastva, operativne snage Hrvatskog crvenog Križa i operativnih snaga HGSS-a) od značaja za reagiranje u velikim nesrećama te poboljšavanju planiranja i koordiniranja uporabe kapaciteta u velikoj nesreći.

Općina Cestica organizira poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Temeljem Zakona o sustavu civilne zaštite („Narodne novine“ broj 82/15, 118/18) Općina Cestica je dužna jačati i nadopunjavati spremnost postojećih snaga sustava civilne zaštite na svojem području sukladno Procjeni rizika od velikih nesreća i Planu djelovanja civilne zaštite (koji je u postupku izrade).

Ciljevi u razvoju civilne zaštite utvrđuju se na temelju izrađene Procjene rizika od velikih nesreća, s naglaskom na:

* preventivne mjere koje se povezuju s javnim politikama i nositeljima kako bi se omogućilo odgovorno upravljanje rizicima od strane svih sektorskih sudionika s lokalne razine sustava civilne zaštite,
* razvoj organizacije sustava civilne zaštite i operativnih kapaciteta za reagiranje u velikim nesrećama.

Sveukupni cilj ovih Smjernica je uspostava organiziranog i učinkovitog sustava civilne zaštite i povezivanje svih sudionika: operativnih snaga sustava civilne zaštite, žurnih službi i građana u jedinstvenu cjelinu radi smanjenja rizika od velikih nesreća i katastrofa, pružanju brzog i optimalnog odgovora na prijetnje i opasnosti nastanka te ublažavanja posljedica velike nesreće i katastrofe.

 Pojedinačni ciljevi (subpodručja) definirani su kroz normativno uređenje, planske dokumente, operativne snage sustava civilne zaštite, osposobljavanje i vođenje evidencije pripadnika operativnih snaga sustava civilne zaštite Općine Cestica (*Baza podataka*).

# PLANSKI DOKUMENTI

Općina Cestica ima usvojenu Procjenu rizika od velikih nesreća koju je usvojilo Općinsko vijeće Općine Cestica na svojoj 13. sjednici održanoj 13. lipnja 2019. godine („Službeni vjesnik Varaždinske županije“ broj 42/19). Procjena rizika od velikih nesreća za Općinu Cestica izrađena je sukladno Smjernicama za izradu Procjena rizika od velikih nesreća na području Varaždinske županije („Službeni vjesnik Varaždinske županije“ broj 73/16).

Procjena rizika od velikih nesreća temelj je izrade Plana djelovanja civilne zaštite Općine Cestica. Temeljem članka 64. Pravilnika o nositeljima, sadržaju i postupcima izrade planskih dokumenta u civilnoj zaštiti te načinu informiranja javnosti u postupku njihovog donošenja članak („Narodne novine“ broj 49/17), nositelji izrade planskih dokumenata u civilnoj zaštiti, dužni su kontinuirano ili najmanje jedanput godišnje, sukladno promjenama u normativnom području, procjenama rizika ili metodološkim promjenama, provoditi njihovo usklađivanje.

Postupak usklađivanja planskih dokumenata provodi se na dva načina:

* redovno tekuće ažuriranje priloga i podataka iz sadržaja dokumenata koje, što se tiče procedure, ne implicira identičan postupak prilikom njihovog usvajanja, ali se o provedenom postupku vodi službena zabilješka,
* suštinske promjene u njihovom sadržaju, na temelju promjena u normativnom području, stanja u prostoru i povećanja urbane ranjivosti, koje zahtijevaju intervencije u drugim planskim dokumentima iste ili niže hijerarhijske razine i koje obuhvaćaju potrebu postupanja u postupku identičnom kao u postupku prilikom njihovog usvajanja.

Sukladno članku 8. stavcima 2. i 3. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“ broj 65/16), propisano je da se procjena rizika od velikih nesreća izrađuje najmanje jednom u tri godine te se njezino usklađivanje i usvajanje mora provesti do kraja mjeseca ožujka u svakom trogodišnjem ciklusu. Procjena rizika od velikih nesreća može se izrađivati i češće, ukoliko u trogodišnjem periodu nastupi značajna promjena ulaznih parametara u korištenim scenarijima i postupcima analiziranja rizika ili ako se prepozna nova prijetnja.

U Tablici 1. dati je pregled planiranih i izvršenih aktivnosti sustava civilne zaštite na području Općine Cestica.

Tablica 1. Pregled planskih dokumenata i aktivnosti u području civilne zaštite

|  |  |  |  |  |  |
| --- | --- | --- | --- | --- | --- |
| **R.B.** | **PLANSKI DOKUMENTI I AKTIVNOSTI** | **NOSITELJ** | **ROK IZVRŠENJA** | **IZVRŠENO DA/NE/****DJELOMIČNO** | **NAPOMENA** |
| **1.** | Godišnja analiza stanja sustava civilne zaštite Općine Cestica | Općinsko vijeće na prijedlog općinskog načelnika | Jednom godišnje u vrijeme donošenja Proračuna | DA | / |
| **2.** | Godišnji plan razvoja sustava civilne zaštite Općine Cestica s financijskim učincima za trogodišnje razdoblje | Općinsko vijeće na prijedlog općinskog načelnika | Jednom godišnje u vrijeme donošenja Proračuna | DA | / |
| **3.** | Smjernice za organizaciju i razvoj sustava civilne zaštite Općine Cestica | Općinsko vijeće na prijedlog općinskog načelnika | Jednom u 4 godineu vrijeme donošenja Proračuna | DA | / |
| **4.** | Procjena rizika od velikih nesreća za Općinu Cestica | Općinsko vijeće na prijedlog općinskog načelnika | U roku određenom Zakonom | DA | Izrada min. jednom u tri godine |
| **5.** | Plan djelovanja civilne zaštite Općine Cestica | Općinski načelnik | 6 mjeseci od donošenja Procjene rizika od velikih nesreća za Općinu Cestica | NE/U IZRADI | Ažuriranje kontinuirano jednom godišnje, a po potrebi i češće |
| **6.** | Odluka o određivanju pravnih osoba od interesa za sustav civilne zaštite Općine Cestica | Općinsko vijeće na prijedlog općinskog načelnika | Po donošenju Procjene rizika od velikih nesreća | DA | / |
| **7.** | Stožer civilne zaštite Općine Cestica | Imenovanje | Općinski načelnik | Nakon svakih lokalnih izbora najkasnije u roku od 30 dana | DA | / |
| Osposobljavanje | Općinski načelnik | Članovi Stožera u roku godine dana od imenovanja | DA | / |
| Poslovnik o radu Stožera civilne zaštite Općine Cestica | Općinski načelnik | Po donošenju temeljnih akata | DA | / |
| Shema mobilizacije Stožera civilne zaštiteOpćine Cestica | Općinski načelnik | Po donošenju Procjene rizika od velikih nesreća | NE | / |
| **8.** | Povjerenici civilne zaštite i njihovi zamjenici | Imenovanje povjerenika | Općinski načelnik | Po donošenju Procjene rizika od velikih nesreća | NE | Sukladno kriteriju 1 povjerenik/1 zamjenik za max. 300 stanovnika |
| Osposobljavanje pripadnika | Općinski načelnik | Kontinuirano | NE | Ministarstvo,Ovlaštena ustanova |
| **9.** | Koordinatori na lokaciji  | Načelnik Stožera civilne zaštite Općine Cestica | Po donošenju Procjene rizika od velikih nesreća | NE | / |
| **10.** | Osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite | Općinski načelnik | Kontinuirano  | DA | / |
| **11.** | Osigurava uvjete za premještanje, sklanjanje, evakuaciju i zbrinjavanje te izvršavanje zadaća u provedbi drugih mjera civilne zaštite u zaštiti i spašavanju | Općinski načelnik | Kontinuirano | DJELOMIČNO | / |
| **12.** | Kod donošenja godišnjeg plana nabave u plan uključuje materijalna sredstva i opremu snaga civilne zaštite | Općinski načelnik | Jednom godišnje u vrijeme donošenja Proračuna | DJELOMIČNO | / |
| **13.** | Plan vježbi civilne zaštite Općine Cestica | Općinski načelnik | Jednom godišnje | DA | / |
| **14.** | Osigurava financijska sredstva za izvršavanje odluka o financiranju aktivnosti civilne zaštite u velikoj nesreći i katastrofi prema načelu solidarnosti | Općinsko vijeće na prijedlog općinskog načelnika | Kontinuirano | NE | / |
| **15.** | Osigurava uvjete za raspoređivanje pripadnika na dužnost povjerenika civilne zaštite te vođenje evidencije raspoređenih pripadnika | Općinski načelnik | Kontinuirano | DA | / |
| **16.** | Uspostavlja vođenje evidencije stradalih osoba u velikim nesrećama i katastrofama | Općinski načelnik | Po izbijanju velike nesreće i/ili katastrofe | / | / |
| **17.** | Plan zaštite i spašavanja Općine Cestica | Općinsko vijeće na prijedlog općinskog načelnika | U skladu s Procjenom ugroženosti stanovništva, materijalnih i kulturnih dobara i okoliša Općine Cestica | DA | Donošenjem Plana djelovanja civilne zaštite Općine Cestica prestaje važiti Plan zaštite i spašavanje Općine Cestica |

# OPERATIVNE SNAGE SUSTAVA CIVILNE ZAŠTITE OPĆINE CESTICA

Mjere i aktivnosti u sustavu civilne zaštite na području Općine Cestica provode sljedeće operativne snage:

* Stožer civilne zaštite Općine Cestica,
* Vatrogasna zajednica Općine Cestica,
* Gradsko društvo Crvenog križa Varaždin,
* HGSS-Stanica Varaždin,
* Udruge,
* Povjerenici civilne zaštite i zamjenici povjerenika civilne zaštite,
* Koordinatori na lokaciji,
* Pravne osobe od interesa za sustav civilne zaštite Općine Cestica.

Operativne snage sustava civilne zaštite Općine Cestica potrebno je planirati i koristiti isključivo u slučajevima velikih nesreća – događaja s neprihvatljivim posljedicama za zajednicu (npr. potres, poplava, nesreće za slučaj proloma brana na akumulacijama, nesreće u područjima postrojenja s opasnim tvarima i sl.) kada njihovo operativno djelovanje koordinira Stožer civilne zaštite Općine Cestica.

Za reagiranje u slučaju većine drugih izvanrednih događaja, izvan kategorije velikih nesreća čije su posljedice prihvatljive za zajednicu, potrebno je planirati kapacitete redovnih žurnih službi i to na zadaćama zbog kojih su utemeljene.

Kada izvanredni događaji čije su posljedice prihvatljive za zajednicu (npr. olujna nevremena, snijeg, led, suša i drugi iz kategorije ekstremnih vremenskih nepogoda ili određeni zdravstveni rizici kao što su toplinski val i sl.) i zahtijevaju istovremeno djelovanje više žurnih službi, svaka služba djeluje samostalno dok njihovo reagiranje komunikacijski koordinira Županijski centar 112 Varaždin. Voditelji žurnih službi, po potrebi, neposredno ili posredovanjem Županijskog centra 112 dogovaraju način operativne suradnje na mjestu djelovanja/reagiranja.

* **Vođenje evidencije pripadnika operativnih snaga sustava civilne zaštite**

Sukladno Pravilniku o vođenju evidencija pripadnika operativnih snaga sustava civilne zaštite („Narodne novine“ broj 75/16) ustrojena je evidencija vlastitih pripadnika operativnih snaga sustava civilne zaštite Općine Cestica za:

* članove Stožera civilne zaštite,
* povjerenike civilne zaštite i njihove zamjenike,
* koordinatore na lokaciji,
* pravne osobe od interesa za sustav civilne zaštite Općine Cestica.

Podaci o pripadnicima operativnih snaga kontinuirano se ažuriraju u planskim dokumentima.

1. **Stožer civilne zaštite Općine Cestica**

Osnovan je i imenovan Odlukom općinskog načelnika KLASA:810-03/17-01/10, URBROJ:2186/03-01/1-17-1, od 24. studenog 2017. godine. Sastoji se od načelnika Stožera, zamjenika načelnika Stožera te 8 članova.

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama. Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Radom Stožera civilne zaštite Općine Cestica rukovodi načelnik Stožera, a kada se proglasi velika nesreća, rukovođenje preuzima načelnik Općine Cestica.

Način rada Stožera civilne zaštite uređen je Poslovnikom o načinu rada Stožera civilne zaštite Općine Cestica (KLASA:810-03/16-01/6, URBROJ:2186/03-01/1-16-1, od 13. studenog 2016. godine).

Mobilizacija Stožera civilne zaštite Općine Cestica provodi se sukladno Shemi mobilizacije Stožera civilne zaštite koja je u postupku donošenja.

U razdoblju od 2020. do 2023. godine Stožer civilne zaštite Općine Cestica usmjerava svoje aktivnosti na:

* Kontinuirani rad svih članova Stožera civilne zaštite,
* Osposobljavanje koje provodi MUP, Ravnateljstvo civilne zaštite, Područni ured civilne zaštite Varaždin, prema Programu osposobljavanja članova Stožera civilne zaštite koji donosi ministar, u roku od godinu dana od imenovanja u Stožer civilne zaštite,
* Održavanje sjednica Stožera civilne zaštite, najmanje dva puta godišnje, posebice uoči protupožarne sezone kako bi se razmotrio Plan primjene Programa aktivnosti u provedbi posebnih mjera zaštite od požara od interesa za Republiku Hrvatsku za područje Općine Cestica, za tekuću godinu,
* Upoznavanje sa izmjenama u normativnom uređenju i promjenama u planskim dokumentima u sustavu civilne zaštite.
1. **Vatrogasna zajednica Općine Cestica**

 Vatrogasna zajednica Općine Cestica (VZO Cestica) je najbrojnija, najjača i najopremljenija operativna snaga sustava civilne zaštite Općine Cestica. Zadaće i ciljevi VZO Cestica utvrđeni su Zakonom o vatrogastvu („Narodne novine“ broj 106/99, 117/01, 36/02, 96/03, 139/04, 174/04, 38/09 i 80/10), Zakonom o zaštiti od požara („Narodne novine“ broj 92/10), Statutom i Godišnjim programom rada.

VZO Cestica sastoji se od 6 dobrovoljnih vatrogasnih društava: DVD Gornje Vratno, DVD Križovljan-Cestica, DVD Virje Križovljansko, DVD Babinec, DVD Lovrečan-Dubrava i DVD Gradišće.

U razdoblju od 2020. do 2023. godine u području vatrogastva Općine Cestica potrebno je:

* kontinuirano usklađivati Plan zaštite od požara Općine Cestica,
* kontinuirano usklađivati Plan uzbunjivanja dobrovoljnih vatrogasnih društava,
* provođenje preventivnih mjera: dežurstva i ophodnje svih društava posebice u vrijeme paljenja trave, korova i „Uskrsnih krjesova“,
* opremati DVD-e u skladu s Pravilnikom o minimumu tehničke opreme i sredstava vatrogasnih postrojbi („Narodne novine“ broj 43/95, 91/02)
* provoditi osposobljavanje i usavršavanje vatrogasnih kadrova putem teorijske nastave, praktičnim, kondicijskim i tjelesnim vježbama,
* donošenje Financijskog plana i Godišnjeg programa rada,
* provjera ispravnosti postojeće opreme i vozila te nabava nove potrebne opreme.
1. **Gradsko društvo Crvenog križa Varaždin**

Operativne snage Hrvatskog Crvenog križa su temeljna operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatskog Crvenog križa i planovima donesenih na temelju posebnog propisa kojim se uređuje područje djelovanja Hrvatskog Crvenog križa i Zakona o sustavu civilne zaštite („Narodne novine“ broj 82/15, 118/18).

Kao jedna od zadaća civilne zaštite i Društva je osposobljavanje članova i građana za njihovu samozaštitu u velikim nesrećama i katastrofama te drugim izvanrednim situacijama, kao i ustrojavanje, obučavanje i opremanje ekipa prve pomoći za izvršenje zadaća u mjerama i aktivnostima civilne zaštite.

Općina Cestica je u cilju kvalitetnijeg uključivanja, organizacije i rada u sustavu civilne zaštite sa Društvom sklopila ugovor o međusobnoj suradnji, a za što se Proračunom Općine Cestica izdvajaju određena financijska sredstva.

U razdoblju od 2020. do 2023. godine GDCK Varaždin organizira:

* provođenje tečaja prve pomoći (osposobljavanje za predavača prve pomoći, osposobljavanje građana u pružanju prve pomoći),
* provođenje akcija dobrovoljnog darivanja krvi,
* provođenje i sudjelovanje u vježbama,
* osiguravanje događaja (festivali, manifestacije, utrke, itd.),
* edukacija i realistički prikazi pružanja prve pomoći za učenike osnovnih i srednjih škola,
* prikupljanje sredstava za prigodne akcije solidarnosti na djelu,
* nastavak edukacije interventnog tima za djelovanje u katastrofama.
1. **Hrvatska gorska služba spašavanja – Stanica Varaždin**

Općina Cestica ima sa Hrvatskom gorskom službom spašavanja-Stanica Varaždin iz Varaždina, potpisani Sporazum o zajedničkom interesu za djelovanje HGSS-a na prostoru koji pokriva Općina Cestica, poglavito na nepristupačnim Općine Cestica. Na temelju tog Sporazuma Općina Cestica se obavezala sufinancirati troškove pripravnosti i održavanja spremnosti te redovite djelatnosti HGSS-Stanice Varaždin.

U razdoblju od 2020. do 2023. godine HGSS-Stanica Varaždin će :

* sudjelovati na intervencijama,
* provoditi obuku svojih članova kroz osnovnu i specijalističku obuku,
* održavati znanje i spremnost putem vježbi koje organizira HGSS-Stanica Varaždin te Hrvatska gorska služba spašavanja,
* provoditi nabavku potrebne opreme.
1. **Udruge**

Udruge koje nemaju javne ovlasti, a od interesa su za sustav civilne zaštite (npr. kinološke djelatnosti, podvodne djelatnosti, radio-komunikacijske, zrakoplovne i druge tehničke djelatnosti), pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite sukladno odredbama Zakona i Planu djelovanja civilne zaštite Općine Cestica.

Na području Općine Cestica djeluju udruge građana koje su sa svojim snagama i opremom kojom raspolažu od značaja za sustav civilne zaštite na području Općine Cestica, a to su: Lovačko društvo Sveti Hubert, Lovačko društvo Cestica i Športsko ribolovni klub „Općine Cestica 1995“.

Ove udruge mogu se uključiti u sustav civilne zaštite u trenutku ukazane potrebe, a s njima treba uspostaviti suradnju na način, da izrade popis snaga i opreme s kojom raspolažu na koju se može računati u danom trenutku.

Članovi udruga mobiliziraju se na temelju naloga, zahtjeva i uputa Stožera civilne zaštite Općine Cestica i koordinatora na lokaciji. Članovi udruga ne mogu se istovremeno raspoređivati u više operativnih snaga na svim razinama ustrojavanja sustava civilne zaštite.

U razdoblju od 2020. do 2023. godine Udruge će:

* samostalno provoditi osposobljavanje svojih članova,
* prilikom financiranja udruga, sredstva za financiranje će usmjeriti na kupnju materijalno tehničkih sredstava koje su od značaja za civilnu zaštitu (vozila, osobna i skupna oprema i sl.).
1. **Povjerenici civilne zaštite i njihovi zamjenici**

Općinski načelnik Općine Cestica donio je dana 01. veljače 2018. godine Odluku o imenovanju povjerenika i zamjenika povjerenika civilne zaštite Općine Cestica („Službeni vjesnik Varaždinske županije“ broj 17/18). Za područje Općine Cestica imenovano je 14 povjerenika civilne zaštite i 14 zamjenika povjerenika civilne zaštite.

Povjerenici civilne zaštite i njihovi zamjenici:

* sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite,
* daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite,
* sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite,
* organiziraju zaštitu i spašavanje pripadnika ranjivih skupina,
* provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

U narednom periodu, povjerenike i zamjenike povjerenika civilne zaštite treba imenovati općinski načelnik Općine Cestica prema kriteriju 1 povjerenik/1 zamjenik povjerenika za maksimalno 300 stanovnika.

1. **Koordinator na lokaciji**

Koordinator na lokaciji procjenjuje nastalu situaciju i njezine posljedice na terenu te u suradnji s Stožerom civilne zaštite Općine Cestica usklađuje djelovanje operativnih snaga sustava civilne zaštite.

Koordinatora na lokaciji, sukladno specifičnostima izvanrednog događaja, određuje načelnik Stožera civilne zaštite Općine Cestica iz redova operativnih snaga sustava civilne zaštite.

U narednom razdoblju potrebno je koordinatore na lokaciji Općine Cestica upoznati sa zadaćama unutar sustava civilne zaštite.

1. **Pravne osobe od interesa za sustav civilne zaštite Općine Cestica**

Općinsko vijeće Općine Cestica je na svojoj 14. sjednici održanoj dana 04. rujna 2019. godine donijelo Odluku o određivanju pravnih osoba od interesa za sustav civilne zaštite Općine Cestica („Službeni vjesnik Varaždinske županije“ broj 55/19).

Pravne osobe od interesa za sustav civilne zaštite na području Općine Cestica su:

1. B.T. d.o.o. Babinec, Varaždinska 35,
2. HO-TIMA d.o.o. Selci Križovljanski 23,
3. Premužić Transporti d.o.o., Veliki Lovrečan, Sv. Lovre 2,
4. Kontrans d.o.o. Babinec, Varaždinska 46,
5. Komunalno poduzeće „Babić“ d.o.o. Cestica, Ljudevita Gaja 44,
6. Ambulanta opće medicine Cestica, Dravska 3, Cestica
7. Osnovna škola Cestica, Dravska 2, Cestica,
8. Veterinarska ambulanta Cestica, Varaždinska 111, Gornje Vratno.

U cilju što kvalitetnijeg uključivanja pravnih osoba u sustav civilne zaštite u razdoblju od 2020. do 2023. godine Općina Cestica će temeljem izvoda iz Plana civilne zaštite Općine Cestica odrediti mjere (konkretne zadaće) i aktivnosti za svaku pravnu osobu u sustavu civilne zaštite i usmjeriti pravne osobe od interesa za sustav civilne zaštite na izradu svojih Operativnih planova te prema tome kontinuirano usklađivati i ažurirati svoje planske dokumente civilne zaštite.

U slučaju mobilizacije pravnih osoba od interesa za sustav civilne zaštite, Općina Cestica će pravnim osobama podmiriti stvarno nastale troškove djelovanja ljudskih snaga i materijalnih resursa u provedbi mjera i aktivnosti civilne zaštite, a isto će se regulirati sporazumom.

# MJERE I AKTIVNOSTI U SUSTAVU CIVILNE ZAŠTITE

* **Građani u sustavu civilne zaštite**

Svaki građanin dužan je brinuti se za svoju osobnu sigurnost i zaštitu te provoditi mjere osobne i uzajamne zaštite i sudjelovati u aktivnostima sustava civilne zaštite. Pod mjerama osobne i uzajamne zaštite podrazumijevaju se osobito: samopomoć i prva pomoć, premještanje osoba, zbrinjavanje djece, bolesnih i nemoćnih osoba i pripadnika drugih ranjivih skupina, kao i druge mjere civilne zaštite koje ne trpe odgodu, a koje se provode po nalogu nadležnog stožera civilne zaštite i povjerenika civilne zaštite, uključujući i prisilnu evakuaciju kao preventivnu mjeru koja se poduzima radi umanjivanja mogućih posljedica velike nesreće i katastrofe. Osoba koja je u slučaju velike nesreće i katastrofe nastradala dužna se prijaviti nadležnom tijelu Općine Cestica koje vodi evidenciju stradalih osoba radi ostvarivanja prava na pomoć (materijalnu, financijsku, privremeni smještaj, organiziranu prehranu i slično).

Mjere civilne zaštite su jednokratni postupci i zadaće koje provode svi sudionici u sustavu civilne zaštite na svim razinama radi spašavanja života i zdravlja građana, materijalnih i kulturnih dobara i okoliša, i to: uzbunjivanje i obavješćivanje, evakuacija, zbrinjavanje, sklanjanje, spašavanje, prva pomoć, kemijsko-biološko-radiološko-nuklearna zaštita (KBRN zaštita), asanacija (humana, animalna, asanacija terena), zaštita životinja i namirnica životinjskog porijekla te zaštita bilja i namirnica biljnog porijekla.

**Edukacija i jačanje svijesti stanovnika Općine Cestica u području civilne zaštite**

U pravcu postizanja pravilnog postupanja i smanjenja šteta konstantno će se educirati stanovništvo na sljedeći način:

* provođenjem informiranja građana putem sredstava javnog informiranja,
* provođenjem informiranja građana kroz rad mjesnih odbora i drugih institucija,
* prema postojećem kalendaru obilježavanje svih datuma od značaja za civilnu zaštitu (Dan civilne zaštite Republike Hrvatske→01. ožujka; Dan europskog broja 112→11. veljače i Međunarodni dan smanjenja rizika od katastrofa→13. listopada),
* prezentacije rada redovnih snaga civilne zaštite putem vježbi civilne zaštite Općine Cestica, prema Planu vježbi civilne zaštite.
* **Uzbunjivanje i obavješćivanje**

Uzbunjivanje stanovništva provodit će se sukladno Pravilniku o postupku uzbunjivanja stanovništva („Narodne novine“ broj 69/16). Odluku o uzbunjivanju stanovništva putem sirena, oglašavanjem znaka neposredne opasnosti ili upozorenja na nadolazeću opasnost, s priopćenjem za stanovništvo donosi načelnik Općine Cestica, a u slučaju njegove odsutnosti ili spriječenosti načelnik Stožera civilne zaštite Općine Cestica.

Odluka o uzbunjivanju stanovništva donosi se na temelju informacija ranog upozoravanja institucija iz javnog sektora u sklopu propisanog djelokruga u području meteorologije, hidrologije i obrane od poplava, ionizirajućeg zračenja, inspekcijske službe i institucija koje provode znanstvena istraživanja, informacija o neposrednoj opasnosti od nastanka nesreće koje prikupljaju operateri postrojenja s opasnim tvarima, hidroakumulacija i vatrogastvo i informacije koje prikupljaju Ministarstvo obrane i Ministarstvo unutarnjih poslova.

Odluka o uzbunjivanju stanovništva s priopćenjem za stanovništvo upućuje se Županijskom centru 112 Varaždin telefonskim pozivom na broj 112.

Pravne osobe – operateri dužni su uspostaviti i održavati sustav uzbunjivanja u perimetru stvarnih rizika za građane i to:

* Pravne osobe koje se bave djelatnošću koja svojom naravi može ugroziti život i zdravlje građana, materijalna i kulturna dobra i okoliš, a koje koriste velike količine opasnih tvari propisane posebnim propisima na području zaštite okoliša te su dužne izrađivati izvješća o sigurnosti,
* Pravne osobe koje su vlasnici ili upravljaju akumulacijama vode i vodnim kanalima za proizvodnju električne energije i opskrbu vodom,
* Pravne osobe koje se bave djelatnošću koja svojom naravi može ugroziti život i zdravlje građana, materijalnih i kulturnih dobara i okoliša, a posluju unutar industrijske zone koja je prema aktima središnjeg tijela državne uprave nadležnog za zaštitu okoliša ugrožena domino efektom.

Vlasnici i korisnici objekata u kojima se okuplja ili istodobno boravi više od 250 osoba te odgojne, obrazovne, zdravstvene i druge ustanove, sportske dvorane, stadioni, proizvodni prostori i slično, u kojima se zbog buke ili akustičke izolacije ne može osigurati dovoljna čujnost sustava za javno uzbunjivanje, dužni su uspostaviti i održavati odgovarajući interni sustav za uzbunjivanje i obavješćivanje te preko istog osigurati provedbu javnog uzbunjivanja i prijem priopćenja Županijskog centra 112 Varaždin o vrsti opasnosti i mjerama za zaštitu koje je potrebno poduzeti.

**Područje prostornog uređenja**

Zakonom o sustavu civilne zaštite („Narodne novine“ broj 82/15, 118/18) definirani su Zahtjevi sustava civilne zaštite u području prostornog uređenja i oni znače preventivne aktivnosti i mjera koje moraju sadržavati dokumenti prostornog uređenja Općine Cestica. Člankom 49. stavkom 2. Zakona o sustavu civilne zaštite („Narodne novine“ broj 82/15, 118/18) propisano je da će Ministar donijeti pravilnik o mjerama civilne zaštite u prostornom planiranju. Obzirom da navedeni Pravilnik nije donesen, mjere civilne zaštite u prostornom planiranju nisu definirane u Procjeni rizika od velikih nesreća za Općinu Cestica te kao takve nije moguće uvrstiti u dokumente prostornog uređenja Općine Cestica.

# FINANCIRANJE SUSTAVA CIVILNE ZAŠTITE

Temeljem članka 72. stavaka 1. i 2. Zakona o sustavu civilne zaštite („Narodne novine“, broj 82/15, 118/18) Proračunom Općine Cestica osiguravaju se financijska sredstva za pozivanje, raspoređivanje, popunu, opremanje, osposobljavanje, uvježbavanje, aktiviranje, mobiliziranje i djelovanje operativnih snaga sustava civilne zaštite sukladno ovim Smjernicama i Godišnjim planom razvoja sustava civilne zaštite Općine Cestica.

U Proračunu Općine Cestica osiguravaju se financijska sredstva za izvršavanje mjera i aktivnosti u sustavu civilne zaštite. Financiranjem sustava civilne zaštite potrebno je postići racionalno, funkcionalno i učinkovito djelovanje sustava civilne zaštite.

Slijedom navedenoga potrebno je osigurati financijska sredstva za:

* operativne snage vatrogastva,
* GDCK Varaždin,
* HGSS- Stanicu Varaždin,
* udruge,
* povjerenike civilne zaštite i njihove zamjenike (osposobljavanje i opremanje),
* naknadu mobiliziranim povjerenicima civilne zaštite i njihovim zamjenicima,
* naknadu troškova pravnim osobama od interesa za sustav civilne zaštite,
* naknadu za privremeno oduzete pokretnine radi provedbe mjera civilne zaštite.

# ZAKLJUČAK

Sustav civilne zaštite je oblik pripremanja i sudjelovanja sudionika civilne zaštite u reagiranju u slučaju izbijanja velike nesreće i/ili katastrofe i otklanjanju mogućih uzoraka te posljedica istih.

Općina Cestica u okviru svojih prava i obveza utvrđenih Ustavom i zakonom, uređuje, planira, organizira, financira i provodi civilnu zaštitu.Dobra suradnja svih operativnih snaga sustava civilne zaštite bitna je za uspješno djelovanje u velikim nesrećama i katastrofama, a doprinosi i racionalnom trošenju financijskih sredstava iz proračuna.

Stanje izrađenosti dokumenata iz područja sustava civilne zaštite je zadovoljavajuće. Usvajanjem Procjene rizika od velikih nesreća dati je temelj za donošenje svih akata sukladno važećim zakonskim i podzakonskim propisima.

Predsjednik Općinskog vijeća

 **Darko Majhen, mag. pol.**